b'\n_START_ARTICLE_\nKnoll (companie)\n_START_SECTION_\nIstoric\n_START_PARAGRAPH_\nCompania a fost fondat\xc4\x83 \xc3\xaen New York City \xc3\xaen 1938 de c\xc4\x83tre Hans Knoll. Unit\xc4\x83\xc8\x9bile de producere au fost mutate \xc3\xaen statul Pennsylvania \xc3\xaen 1940. Dup\xc4\x83 decesul lui Hans \xc3\xaen 1955, so\xc8\x9bia acestuia Florence Knoll a preluat conducerea companiei. Conducerea companiei se g\xc4\x83se\xc8\x99te \xc3\xaen East Greenville, Pennsylvania, av\xc3\xa2nd trei alte importante unit\xc4\x83\xc8\x9bi manufecturiere, \xc3\xaen Toronto, Grand Rapids \xc8\x99i Muskegon. Actualmente fiind o companie pe ac\xc8\x9biuni, Knoll este listat\xc4\x83 la New York Stock Exchange (cunoscut\xc4\x83 sub acronimul NYSE).\n_START_SECTION_\nSustainable design\n_START_PARAGRAPH_\nKnoll este una din companiile lider \xc3\xaen practici de design menite s\xc4\x83 protejeze natura \xc3\xaen general, biosfera \xc3\xaen particular, s\xc4\x83 conserve resusele naturale \xc8\x99i s\xc4\x83 reduc\xc4\x83 pierderile. Compania a creat rela\xc8\x9bii de parteneriat cu organiza\xc8\x9bii precum GreenGuard Environmental Institute, United States Green Building Council, Forest Stewardship Council \xc8\x99i International Organization for Standardization pentru a adera la conceptul de auto-men\xc8\x9binere. Knoll a fost de asemenea prima companie realizatoare de mobilier care s\xc4\x83 adere la Chicago Climate Exchange ca rezultat al particip\xc4\x83rii ne-partizane \xc3\xaen cadrul grupului Energy and Climate Change Group al organiza\xc8\x9biei non-profit Clinton Global Initiative._NEWLINE_Multe din produsele firmei Knoll sunt produse reciclabile \xc8\x99i ned\xc4\x83un\xc4\x83toare mediului, dintre care cel mai cunoscut este Life Chair. Acest produs este calificat Sustainable Gold conform standardelor SMaRT, ceea ce \xc3\xaenseamn\xc4\x83 c\xc4\x83 folose\xc8\x99te materiale minimale, reciclabile sau cu con\xc8\x9binut reciclabil \xc8\x99i c\xc4\x83 prezint\xc4\x83 materiale textile ned\xc4\x83un\xc4\x83toare mediului.\n_START_SECTION_\nKnoll \xc8\x99i comunitatea designerilor\n_START_PARAGRAPH_\nCompania Knoll organizeaz\xc4\x83 expozi\xc8\x9bii, ofer\xc4\x83 burse de studii \xc8\x99i este angajat\xc4\x83 \xc3\xaen diferite activit\xc4\x83\xc8\x9bi legate de arhitectura modern\xc4\x83.'